
# Fájlok létrehozása, másolása, mozgatása

1. Rajzolj zongora billentyűzetet a minta szerint!   
   Ehhez először készíts egy darab fehér billentyűt, majd áttetsző hátterű kijelölés után másolj belőle még 7 darabot, melyeket a helyükre illesztesz!  
   Rajzolj egy fekete billentyűt, majd a fentiek szerint másolással ebből is készíts további billentyűket, melyeket a helyükre teszel!   
   Mentsd a munkát **zongora** néven az Asztalra!
2. Keress a neten egy fotót, amely egy valódi zongorát ábrázol!  
   Mentsd a fotót az Asztalra **zongorakép** néven!
3. Keress a neten eladó zongorát! Az eladó címét, vagy telefonszámát másold be egy Jegyzettömbös „noteszlapra”. Ments a címet tartalmazó állományt **zongora** néven az Asztalra!
4. Készíts „plakátot” a minta szerint az MS Word szövegszerkesztő programmal!  
   Telefonszámként a 70 /123-4567 számot szerepeltesd!  
   Illeszd a plakátra a zongora rajzodat!  
   Mentsd a plakátot **zongora** néven az Asztalra!

Ha jól dolgoztál, akkor a következő állományokat hoztad létre a számítógép Asztalán: 

1. *Beszéljétek meg, hogy miért lehetséges az Asztalon létrehozni több zongora nevű állományt!*
2. Készíts mappát **zongora** néven az Asztalra (Figyeld! Újabb zongora nevű objektumot hoztál létre!), majd vonszolással mozgasd át a fenti négy állományt a mappába!
3. Szintén vonszolással mozgasd át a Data F: meghajtó saját neved alatt létrehozott mappájába az Asztalról a **zongora** mappát!
4. *Beszéljétek meg, hogy a vonszolással való másolás mely esetekben helyezi át az állományokat, mappákat az új helyére, és mely esetekben hagyja meg az eredeti helyén is az új helyre való másolás után is!*
5. Az Asztalon létrehozott **zászló** nevű mappát teljes tartalmával mozgasd át a Lomtárba!
6. *Beszéljétek meg, mire szolgál a Lomtár, és szükség esetén hogyan állíthatjuk vissza a Lomtárba került állományokat, mappákat!*